
Introductio. 


Tibulli  carmina  praestantissima  qui  admirarentur  omnibus 
temporibus,  unde  illa  nota  sunt,  et  antiquioribus  et  recentio- 
ribus  fuere  permulti.  Neque  id  immerito,  quia  tanta  dulcedine 
et  suavitate  praestant,  ut  eorum  qui  legunt  animos  magis  ma- 
gisque  capiant  et  detmeant.  Summa  autem  laus  tribuenda 
est  Tibullo,  quod  sensus,  quibus  commovebatur,  singulari  veri- 
tate  et  perspicuitate  effingere  sciebat.  Atque  liis  quidem  vir- 
tutibus  et  Propertio  et  Ovidio  praeferendus  est,  quorum  alter, 
quamquam  Tibullo  animi  fervore  verborumque  granditate  ex- 
cellebat ,  tenebris  tamen ,  quas  poetas  Alexandrinos  imitatus 
sententiis  obducere  solebat,  illi  cedit,  alter  autem,  quamvis 
magnam  apud  omnes  sibi  collegerit  laudem  ingenii  ubertate 
animique  alacritate,  quia  sensus,  quos  in  ,,amoribus"  pingit,  ple- 
rumque  simulati  sunt  putandi,  ea  in  re  cum  Tibullo  comparari 
nequit.  Quae  cum  ita  sint,  quis  est  qui  miretur,  quod  prae- 
clarissimi  viri,  quorum  judicio  plurimum  tribuendum  est,  in 
legendis'  carminibus  Tibullianis  summa  delectatione  se  aflectos 
esse  confitentur?  Atque  primum  quidem  Ovidius  ipse,  quibus 
locis  Tibulli  mentionem  fecit,  maxime  eum  praedicavit,  neque 
quidquam  magis  doluit,    quam  quod   illius  consuetudine  uti  sibi 

1 


—    2    — 

non    licuerit.      Itaque   in   notissima  illa    libri  IV  tristium  elegia 
(10,5)  haec  queritur: 

nec  avara  Tibullo 
tempus  amicitiae  fata  dedere  meae. 
Optimum  autem  quanti  eum  fecerit  documentum  tota 
elegia  nona  libri  tertii  praebet,  qua  sacri  illkis  vatis  (v.  41) 
mortem  acerbissime  deplorat.  Deinde  eodem  in  carmine  (v.  5) 
„famam  Elegeiae"  „cultumque  poetam"  Tibullum  appellat 
(v.  66.  1, 15,  28)  et  in  primo  amorum  libro  (15,  27)  tamquam 
vaticinans  his  verbis  utitur:  donec  erunt  ignes  arcusque  Cupi- 
dinis  arma,  Discentur  numeri,  culte  Tibulle,  tui. 

Neque  minoris  Tibullum  a  Quinctiliano  a*estimatum  esse 
decimus  institutionum  oratoriarum  liber  dilucide  ostendit,  in 
cujus  capite  primo  :  ,,elegia,  ait,  Graecos  quoque  provocamus, 
cujus  mihi  tersus  atque  elegans  maxime  videtur  auctor  Tibullus." 

Similiter  autem  atque  veteres  recentioris  aetatis  viri  docti 
de  Tibullo  judicaverunt,  inter  quos  Muretum  potissimum  dig- 
num  putamus,  cujus  verba  aiferamus  et  comprobemus.  Insignis 
enim  ille  vir  haec  fere :  summa,  inquit,  in  Tibullo  elegantia 
et  proprietas,  summa  in  Propertio  eruditionis  pocticae  copia  et 
varietas.  In  illo  Eomana  prope  omnia,  in  hoc  pleraque  trans- 
marina.  Illum  nativa  quaedam  et  incorrupta  Romani  sermonis 
integritas  in  media  urbe  natum  et  altum  esse  perspicue  ostendit, 
hunc  praeter  cetera  forma  et  character  ipse  dicendi  in  Graeco- 
rum  poetarum  scriptis  assiduissime  esse  versatum  demonstrant. 
Mollior  ille  et  delicatior,  nervosior  hic  et  auctior.  Illo  magis 
oblectere,  hunc  magis,  ut  opinor,  admirere.  Illum  judices  sim- 
plicius  scripsisse,  quae  cogitaret,  hunc  diligentius  cogitasse,  quid 
scriberet.  In  illo  plus  naturae,  in  hoc  plus  curae  atque  indu- 
striae  fuisse  perspicias." 

Ommissis  autem  reliquorum  virorum  eruditissimorum  ju- 
diciis,  qui  inde  a  renatis  praecipue  in  Italia  renovatisque  litte- 
rarum    studiis    usque    ad  XVIII   saeculum    Tibulli    carminibus 

operam  dederunt,  omnesque  in  praedicandis  illis  consenserunt, 
id  potissimnm  mirum  videri  oportet,  quod,  cum  certe  plerique 
eorum  intellexisse  putandi  essent,  quantum  duo  libri  priores  atque 
tertius  inter  se  differrent,  ne  unus  quidem  eorum  dubitavit,  quin 
totum  illud  quatuor  librorum  corpus  vere  Tibullianum  esset  ha- 
bendum.  Quorum  alii  omnino  non  turbati  videntur  esse  diffi- 
cultatibus,  quibus  Tibullum  libri  tertii  auctorem  censentes  pre- 
merentur,  alii  Scaligero  ipso  audaciores  versum  illum  elegiae 
quintae  (v.  18),  quo  ea,  quae  credi  non  possunt,  vera  putare 
cogimur,  nimia  cum  confidentia  exstirpaverunt.  Fuit  igitur 
primus  I.  H.  Vossius,  doctissimus  vir,  qui  id,  quod  jam  antea 
in  calendario  poetico  (5Jtufenalmanad)  1786)  disputaverat  librum 
tertium  a  Tibullo  non  esse  compositum,  in  praefatione  transla- 
tioni  suae  praemissa  argumentis  gravioribus  confirmare  studuit. 
Initio  autem  Vossius  nemincm  asscntientem  nactus  videtur  esse 
nisi  Eichstadium,  qui  quatuor  cominentationibus  illius  senten- 
tiam  solam  recte  se  habere  ostendit.  Neque  enim  Heynius  ne- 
que  Husehkius  neque  Bachius  neque  Spohnius,  ut  Vossio  acce- 
derent,  a  se  impetrare  potuerunt.  Sequentibus  autem  annis 
Lachmannus  cum  Vossio  consentiens  tam  brevi  quam  copiosa 
adnotatione  elegiae  1  libri  III  subscripta  adversariorum  opinio- 
nem  graviter  repugnavit,  et  quod  ingeniosus  ille  vir  exhibuerat, 
Dissenius  summa  cura  etiam  accuratius  exsequi  studuit  eaque 
re  effecit,  ut  omnibus,  quantum  scirem,  recentissimae  aetatis 
viris  doctis  librum  tertium  nullo  niodo  a  Tibullo  compositum 
esse  persuaderet.  Qua  re  dilucide  demonstrata  cum  inter  viros 
doctos  quaereretur,  quisnam  auctor  illorum  carminum  censendus 
esset,  fuere,  qui,  quamquam  Lachmannus  et  Dissenius  hoc  in 
lucem  proferri  non  posse  bene  intellexerant,  tamen  ei  quoque 
rei  expediendae  operam  darent.  Inprimis  autem  tres  opiniones 
commemorandae  sunt,  quarum  jam  antea  Vossius  proposuerat 
aliam  censens  Lygdamum  libertinum  et  natione  Graecum  verum 
esse    auctorem,  aliam    Obekius,    qui  Cassio  Parmensi  libri  tertii 

elegias  tribuit,  aliam  denique  Gruppius,  qui  carmina  illa  ab 
Ovidio  composita  esse  conjecit.  Quas  ad  opiniones  defendendas 
si  accurate  exanimaverimus,  quibus  argumentis  docti  illi  viri  usi 
sint,  pleraque  incertissima  et  levissima  esse  judicabimus  et  in 
iis,  quae  Lachmannus  et  Dissenius  contenderunt  libri  tertii 
auctorem  plane  ignorari,  nobis  perseverandum  esse  intellegemus. 
Jam  vero  cum  fortasse  sit,  qui  quaerat,  quid  nostro  stu- 
dio  opus  sit  in  dijudicanda  quaestione,  quam  viri  doctissimi 
iique  summo  ingenio  praediti  copiosissime  tractaverint,  paucis 
explicemus  liceat,  qua  consideratione  ducti  de  Lygdami,  qui 
vocatur,  elegiis  agere  nobis  proposuerimus.  Itaque  primum 
quidem  cum  animadvertisse  mihi  viderer  ea,  quae  Vossius, 
Lachmannus,  Dissenius  dispersis  locis  exhibuissent  nondum  sa- 
tis  esse  collecta,  non  solum  eam  in  rem  studium  meum  con- 
ferre,  sed  etiam  omnia  perpendere  et  cutn  iis  comparare  operae 
pretium  esse  putabam,  quae  ab  aliis  et  recentioribus  et  priori- 
bus  temporibus  conscripta  mihi  praesto  erant.  Cui  rei  intentus 
cum  eos  quoque  viros,  qui  Tibullo  librum  tertium  una  abjudi- 
caverunt,  in  singulis  rebus  valde  inter  se  dissentire  intellexissem, 
animum  ad  id  adjiciebam,  ut  exquirerem,  qiuisnam  verisimilius 
cognovisse  putandus  an  omnino  alia  via  esset  persequenda  at- 
que  ea,  quam  illi  ingressi  sunt.  Certissimam  autem  viam,  qua 
id,  quod  mihi  proposui,  perficiam  eam  esse  puto,  ut 

I.  ostendam,  quantum  libri  priores  atque  tertius  inter  se 
differant:  1.  argumentis  2.  ratione  rerum  describendarum 
3.  re  grammatica     4.  re  metrica. 

II.  explicem:  1.  Tibullum  libri  tertii  auctorem  esse 
non  posse  ex  duodevigesimo  elegiae  quintae  versu  apparere. 
2.  quinam  Lygdamus  et  Neaera  fuerint.  3.  libri  tertii  aucto- 
rem  imitatum  esse  Tibullum  4.  libri  tertii  auctorem  imitatum 
esse  Ovidium  5.  Ovidium  ipsum  libri  tertii  auctorem  esse  non 
posse     6.  quid  de  auctore  libri  tertii  censeam. 

1.  de  arglimentis.  Comparantes  nos  argumenta  libri 
primi  secundi  atque  tertii  fallere  non  potest,  cum  Tibullus  ex- 
ceptis  minoribus  libri  quarti  carminibus  voluptates  et  amoris  et 
vitae  agrestis  describere  soleat,  in  elegiis  libri  tertii  nusquam 
commemorari  rem  rusticam.  Qua  re  quid  magis  admirandum 
est  ?  Vitae  enim  agrestis  studium  tam  arcte  cum  amoribus, 
quos  Tibullus  celebravit,  conjunctum  fuit,  ut  plane  cogitari  ne- 
queant  scripta  a  Tibullo  sex  carmina  de  amoribus  suis,  in  qui- 
bus  ne  verbum  quidem  ruris  occurreret.  (Sic  recte  Dissenius 
praef.  59.)  Quid  vero  poeta  laborum  et  religionum  agrestium 
loco  nobis  describit?  Prima  in  elegia  librum  summa  arte  ex- 
ornatum,  in  secunda  ultimos  sepulturae  honores,  quibus  mor- 
tuum  se  exornari  cupit,  in  tertia  divitias,  quas  se  spernere  con- 
firmat,  in  quarta  Apollinis  fvaticinantis  habitum,  ita  ut  omnia 
ad  conspectum  referantur  et  ad  ornatum  rerum,  quas  oculis  cer- 
nimus. 

2    de   rationc   reruni  describcndarum.     Omnino 

autem  elegiae  libri  tertii  ab  iis,  quae  et  primo  et  secundo  libro 
continentur,  ea  re  diversae  sunt,  quod,  cum  in  his  magnus 
amoris  ardor  animadvertatur,  in  illis  ingratum  quendam  lan- 
guorem  inesse  apparet.  Neque  minus  duo  vitia,  quae  in  ele- 
giis  libri  tertii  inveniuntur,  vituperanda  sunt:  oratio  turgida 
et  infiata,  qua  levissimae  res  describuntur,  deindevix  tolerandae 
eandarum  sententiarum  repetitiones. 

a.  oratio  turgida  et  inflata.  Jam  si  singula 
accuratius  examinamus,  prima  in  elegia  causam,  ob  quam  poeta 
tamquam  alta  voce  Musas  invocat,  absurdissimam  esse  apparet. 
Quis  enim  est,  qui  cum  legerit  hos  versus  (III,  1,  16)  „per  vos, 
auctores  hujus  mihi  carminis,  oro  Castaliamque  umbram  Pie- 
riosque  lacus"  talia  secutura  esse  exspectare  possit  j(l,17)  „ite 
domum  cultumque  illi  donate  libellum  sicut  erit :    nullus  defluat 


inde  color."  Deinde  in  elegia  quarta  (v.  43)  Apollo,  postquam 
grandi  oratione  usus  ad  poetam  ipsum  se  convertit  et  haec  dixit : 
„salve  cura  deum  :  casto  nam  rite  poetae  Phoebusque  et  Bacchus 
Pieridesque  favent,"  superbia  quadam  inflatus  Musas  et  Bacchum 
despicere  videtur,  cum  gloriari  pergat :  „at  mihi  fatorum  leges 
aevique  futuri  Eventura  pater  posse  videre  dedit.  Quare  ego 
quae  dico  non  fallax  accipe  vates  quodque  deus  vero  Cynthius 
ore  feram."  At  si  consideraverimus,  quem  ad  finem  poeta 
Apollinem  tam  gravia  verba  loquentem  fecerit,  jure  mirabimur 
haec  legentes:  ,,carminibus  celebrata  tuis  formosa  Neaera  Alte- 
rius  mavult  esse  puella  viri,  Diversasque  suas  agitat  mens  im- 
pia  curas.  Nec  gaudet  casta  nupta  Neaera  domo."  Profecto! 
talia  non  somniare  debebat  poeta,  qui  Apollinis  Delphici  digni- 
tatem  tamquam  in  anus  loquacitatem  commutavit.  In  eadem 
denique  elegia  (v.  85  seq.)  poeta  de  Neaerae  moribus  pessime 
ita  loquitur :  ,,nam  te  nec  vasti  genuerunt  aequora  ponti  Nec 
flammam  volvens  ore  Chimaera  fero,  Nec  canis  anguinea  redi- 
mitus  terga  caterva,  Cui  tres  sunt  linguae  tergeminumque  ca- 
put,  Scyllaque  virgineam  canibus  succincta  figuram,  Nec  te 
conceptam  saeva  leaena  tulit,  Barbara  nec  Scythiae  tellus  hor- 
rendare  Syrtis,  Sed  culta  et  duris  non  habitanda  domus  Et 
longe  ante  alias  omnes  mitissima  mater  Isque  pater  quo  non  al- 
ter  amabilior ! "  Quae  horrendarum  imaginum  ubertas  nemo  sit, 
cui  placeat. 

b.  repetitiones.  Sed  exceptis  illis,  quae  ostendimus, 
vitiis  libri  tertii  auctor  repetitiones  admisit  malas,  velut  in  car- 
mine  tertio,  in  quo,  cum  decem  versibus  deos  non  propterea 
se  exorare  affirmaverit,  ut  divitias,  quas  omnes  enumerat,  sibi 
colligat,  sed  ut  cum  Neaera  conjunctus  voluptate  longae  vitae 
fruatur,  denuo  divitias,  quae  a  se  spernantur,  describere  incipit. 
At  ne  hoc  quidem  varietate  colorum  usus  sed  eodem  fere  tenore 
pergens,  quo  antea  eandem  rem  descripserat.  (Cf.  v.  5  et  v.  11, 
v.  3   et  v.  16.)      Neque   minus  repetitionum  plena  elegia  quinta 

judicanda  est.  Poeta  enim  postquam  amicos,  qui  in  Bajarum 
balneis  commorantur,  allocutus  est,  ad  Persephonen  se  conver- 
tit  orans,  ut  vitae  suae  parcat.  Neque  enim  facinus  ullum  se 
commisisse  et  admodum  juvenem  non  senem  esse.  Deinde  ite- 
rum  a  diis  inferis  precatur,  ut  sibi  parcant,  et,  si  consenuerit, 
mortem  afferre  malint.  Denuo  denique  ad  amicos  se  convertit 
suique  memores  vivere  et  sua  causa  Plutoni  nigras  oves  vovere 
eos  jubet. 

c.  sententiae  languidae  et  absurdae.  Neque 
in  libro  tertio  deficiunt  sententiae,  quas  et  languidas  et  absur- 
das  esse  neminem  fugere  potest.  Male  igitur  poeta  in  elegia 
prima  (v.  19- — 20)  canit:  „illa  mihi  referet,  si  nostri  mutua  cu- 
rast,  An  minor,  an  toto  pectore  deciderim."  Quos  tres  amoris 
gradus  nugas  esse  jam  Heynius  recte  judicavit.  Ubi  enim  sim- 
pliciter  dici  debebat,  ,,si  nostri  mutua  cura,  an  toto  pectore  de- 
ciderim"  talem  sententiae  dividendae  rationem  non  elegantem 
sed  ineptam  esse  constat.  Male  quoque  poeta  in  elegia  prima 
(v.  7)  his  verbis  usus:  „carmine  formosae,  pretio  capiuntur  ava- 
rae,"  formosis  puellis  avaras  opponit.  An  formosas  puellas  solis 
carminibus,  non  muneribus  delectari  putemus  ?  Qua  de  re  Ti- 
bullum  in  libro  I  et  II  plane  aliter  judicavisse  apparet.  De- 
inde  quis  est,  qui  cum  legerit  in  elegia  quarta  (v.  36)  „ima 
videbatur  talis  inludere  palla"  verba  quae  sequuntur:  „namque 
haec  in  nitido  corpore  vestis  erat,"  aequo  ferat  animo?  Qua 
dictione  nihil  languidius,  nihil  inittilius  esse  facile  liquet.  Ne- 
que  minus  vituperanda  sunt  verba,  quae  poeta  Apollinem  v.  76 
dicentem  fingit:  „quod  si  vera  canunt  sacris  oracula  templis, 
Haec  illi  nostro  nomine  dicta  refer."  Quorum  versuum  senten- 
tia,  cum  eam  esse  appareat,  ut  Apollo  dicat,  quam "  vera  sint 
oracula  sua  in  templis  edita,  tam  verum  hoc  quoque  dictum 
esse,  maxime  miranda  videatur  oportet,  quia  jam  antea  (v.  49. 
50)  deum  graviter  loqui  legimus:  „quare  ego  quae  dico  non 
fallax    accipe    vates    Quodque   deus    vero    Cynthius  ore  feram." 

Qua  ex  re  conjici  possit,  quasi  Apollo  Lygdamum  oraculis  suis 
quam  minimam  fidem  dare  censeat  et  id  efficere  velit,  ut  ille  ea 
credat.  Mirum  deinde  putandum  est,  quod  poeta  amorem  suum 
cum  matris  erga  filiam  comparat,  cum  dicat  (4,51):  ,,tantum 
cara  tibi,  quantum  nec  filia  matri."  Et  frigide  cumulata  sunt 
vocabula  hoc  in  versu  (4,  95)  „longe  ante  alias  omnes  mitissima 
mater",  ex  quibus  unum  sufficiebat  velutin  lib.  II,  4,  26.  Mag- 
nus  denique  languor  in  verbis,  quae  sequuntur  inest  (4,  94) 
„isque  pater  quo  non  alter  amabilior." 

3.  de  re  grammatica.  De  re  grammatica  inveniun- 
tur  multa,  quibus  librum  tertium  a  reliquis  omnino  discrepare 
apparet.  (cf.  Lacbm.  adn.  III,  1.  Haupt  observ.  crit.  Lips. 
1841  pag.  13.) 

a.  Primum  qrddem  cum  poeta  in  libro  tertio  (4,  62/63) 
ad  exclamationem  efficiendam  particula  „ah"  utatur,  alibi  (I, 
1,  51.  II,  4,  27.  IV,  3,  6)  nulla  alia  nisi  „o"  legitur.  Deinde 
Tibullus  non  usurpavit  vocabulum  „autem",  quod  in  libro 
tertio  (5, 3)  invenire  possumus.  Similiter  vocabulum  „  e t  e n  i m  " 
nusquam  nisi  in  libro  tertio  (1,  14.)  animadvertere  possumus. 
Deinde  poeta  vocabulum  „et"  in  libro  tertio  tantum  sexies 
postposuit  et  semper  secundo  loco,  quod  in  libris  prioribus  sae- 
pissime  postposuit  et  in  iibro  primo  (2,  96)  post  tria  vocabula. 
Deinde  cum  in  iibro  tertio  (4,43)  vocabulum  „nam"  secundo 
loco  positum  inveniatur,  in  reliquis  idem  usus  non  placuisse  vi- 
detur.  Neque  in  reliquis  libris  redeunt,  quae  in  tertio  legun- 
tur,  velut  „oportet"  (1, 14)  „quamvis  sequent  e  indica- 
tivo  modo"  (6,  29),  quam  conjunctionem  in  libro  primo,  in 
quo  bis  (4,  43,  8, 15)  reperitur,  conjunctivus  modus  sequitur, 
„postq[uam  sequente  pl  usq  uamperf  ecto  tempore" 
(4,  41)  quod  in  libro  secundo  (5,  107)  sequente  indicativo  usur- 
patur.  Mirum  deinde  videatur  oportet,  quod  poeta  in  libro 
tertio  (1,19)  loco  usitatioris  vocabuli  ,,num"  particulum  „si" 
sequente  indicativo  modo  admittit.     In  prioribus  denique   libris 

nusquam  inveniri  possit  exemplum,  quo  poeta  vocabulo  ,,hic" 
eandem  notionem  subjecisse  demonstratur,  quam  in  libro  tertio 
4,23.,  quo  loco  idem  atque  ,,tunc"  illud  valere  apparet. 
Similis  autem  usus  invenitur  :     Verg.  Aen.  II,  199. 

b.  de  periodis:  Deinde  liber  tertius  cum  reliquis  a 
Tibullo  compositis  ea  potissimum  re  differt,  quod  in  illo  multo 
longiores  periodi  inveniuntur.  Neque  enim  fieri  possit,  ut  aut 
in  libro  primo  aut  in  secundo  et  quarto  tam  longas  periodos 
animadvertamus,  quales  his  libri  III  locis  inveniuntur:  2,15 — 
22.  3,1—10.  4,51—60.  4,85—94.  5,7—16. 

4.  de  arto  metrica.  De  arte  metrica  Lachmannus 
in  adnotatione  lib.  III,  1  subscripta:  ,,Lygdamus,  ait,  ipso  Tibullo 
castior,  hexametros  nullos  post  quartum  trochaeum  incisos  posuit. 
Tibullus  enim  cum  primis  annis  vel  Lucretii  et  Vergilii  curam 
superans  ea  incisione  ita  tantummodo  usus  esset,  si  in  quinta  de- 
cima  versus  mora  vocabulum  monosyllabum  collocasset,  postea 
hac  exceptione  spreta,  ad  quam  nonnisi  bis  recurrit,  ceterorum 
exemplo  paullum  remisit".  Cujus  sententiae  demonstrandae  haec 
exempla  a  Lachmanno  afferuntur:  I,  2,  23.  1,  71.  2,75.  4,  61. 
6,27.  9,39.  IV,  2,17.  At  unusquisque,  qui  versus  illos  accu- 
ratius  lustraverit,  rem  omnino  aliter  se  habere  intelleget.  Cae- 
sura  enim,  cum  pausam  aliquam  efficiat,  eo  potissimum  loco 
nobis  cognoscenda  erit,  quo  sententias  divisas  esse  apparet. 
Itaque  in  secundo  illo  versu  incisionem  minime  post  vocabulum 
,,nequeu,  quod  vult  Lachmannus,  sed  post  „aetatis"  vocem  lo- 
cum  habere  putem,  ita  ut  hepthemimeres,  quam  vocant,  oria- 
tur.  Quam  caesuram  in  versu  quoque  tertio  et  quinto  et  sexto 
usurpatam  esse  censeam.  In  primo  denique  et  in  quarto  et 
septimo  penthemimeres,  quae  vocatur,  cognoscenda  sit.  Recte 
autem  viri  docti  libri  III  elegias  cum  iis,  quae  libro  I  et  II  con- 
tinentur,  ea  re  differre  monuerunt,  quod  in  illis  altera  pentame- 
tri  versus  pars  saepissime  e  spondeis  constet.  Itaque  cum  in 
libro  primo  inter  405  versus    pentametros  tantum  52  invenian- 

tur,  quorum  altera  pars  composita  est  e  spondeis,  in  libro  III 
119  versus  pentametros  comprehendenti  tales  nobis  occurrunt 
37.  Denique  in  libro  I,  II,  IV  ne  unus  quidem  versus  penta- 
meter  in  ,,nsu  desinens  inveniatur,  quem  semel  in  libro  tertio 
(4,46)  admissum  esse  legimus. 

II. 

1.  Tibullus  libri  tertii  auctor  esse  non  posse 
duodeyigesimo  potissinium  versu  elegiae  quintae  libri 

tertii  deniOllstratlir.  Postquam  igitur  ostendimus  in  libro  III 
praestantissimum  Tibullianae  poeseos  argumentum  deesse,  de- 
scriptionem  voluptatum,  quas  vita  rustica  praebet,  postquam  om- 
nino  sex  illas  elegias  tale  ingenium  non  exaequare  vidimus, 
quale  in  reliquis  Tibulli  carminibus  animadvertere  possumus* 
postquam  magnum  singularum  rerum  numerum  inesse  exhibui- 
mus,  quae  abhorrent  ab  illius  ratione  dicendi,  jam  ex  tanta  re- 
rum  diversarum  copia  jure  colligi  possit  totus  liber  tertius  non 
huic  sed  alii  cuidarn  poetae  esse  tribuendus.  Sed  restant  alia, 
quae  opinionem  illam  omnino  justam  esse  ostendunt. 

Ac  primum  quidem  ex  iis,  quae  in  Ovidii  tristibus  (IV, 
10,  51.)  legimus,  poetas,  quorum  hoc  loco  mentio  fit,  annis  ita 
inter  se  distasse  apparet,  ut  Vergilium  natu'  maximum  Grallus 
Tibullus  Propertius^  sequerentur.  Quia  autem  Ovidium  anno 
7 1 1  natum  fuisse  constat  (Trist.  IV,  10,  6)  et  se  ipsum  quartum 
ab  illis  poetis  temporis  serie  fuisse  dicit,  Tibullum  non  eodem 
anno  natum  esse  liquet. 

Optimum  autem  argumentum,  quo  Tibullus  librum  ter- 
tium  non  conscribere  potuisse  demonstratur,  id  videatur  necesse 
est,  quod  legimus  in  eleg.  S  v.  17:  ,,natalem  primo  nostrum 
videre  parentes,  Cum  cecidit  fato  consul  uterque  pari." 

Quibus  verbis  cum  is,  qui  librum  tertium  conscripserit, 
anno  711   natus  fuisse  doceatur,  quo  Hirtius  et  Pansa  css.  ante 

Mutinam  urbem  interfecti  sunt,  fieri  non  potest,  ut  Tibullus 
eodem  in  lucem  editus  sit.  Qua  de  re  bene  Dissenius  in  intro- 
ductione  interpretationem  el.  3.  lib.  I  antecedenti:  ,,Post  pug- 
nam,  ait,  Actiacam  auctumno  anni  723  u.  c.  factam  Messalla 
ab  Augusto  adversus  Aquitanos  pro  consule  missus  erat  eos- 
que  debellaverat.  Interfuerat  his  rebus  etiam  Tibullus,  ut  ipse 
narrat  (1, 7,  9.)  Peracto  lioc  bello  Messalla  ad  orientem  com- 
ponendum  evocatus  continuo  e  Gallia  in  Asiam  proficiscitur  nec 
Romam  rediit  nisi  anno  727,  ubi  triumphum  egit.  Tibullus 
autem  comitabatur  eum  etiam  in  hoc  itinere  (I,  3,  56)  sed  morbo 
contracto  in  Corcyra  manere  cogitur  abeuntibus  ceteris.u  Qua 
ex  re  sequitur,  ut  Tibullus,  si  versus  illos  de  suo  anno  na- 
tali  composuit,  anno  723  u.  c,  quo  aeger  in  insula  Corcyra 
commorabatur,  duodecim  annos  natus  fuerit  et  undecim  anno- 
rum  puer  Messallam  ad  bellum  gerendum  secutus  sit.  Deinde 
duodecim  annos  natus  Deliam  amaverit  et  carmina  composuerit 
necesse  est.  Et  cum  Ovidius  in  Tristibus  (II,  464)  ad  Au- 
gustum  haec  scripserit:  legiturque  Tibullus  Et  placet  et  jam 
te  principe  notus  erat,  Tibullum  anno  711  natum:  727  u.  c, 
quo  Octavianus  princeps  salutatus  est,  nondum  posita  praetexta 
carminibus  laudem  sibi  collegisse  necesse  est.  Quae  omnia 
tam  mira  judicanda  sunt,  ut  vix  quisquam  credere  possit.  Qua 
de  causa  Scaligerus  primus  de  hoc  versu  dubitavit,  sed  certam 
sententiam  exhibere  non  ausus  est.  Eeliqui  autem  Scaligero  ipso 
audaciores  versum  18  el.  5  lib.  III:  ,,cum  cecidit  fato  consul 
uterque  pari"  et  spurium  et  ex  Ovidii  Trist.  (IV,  10,  6)  hau- 
stum  ommissi  versus  loco  ab  aliquo  editore  margini  codicis 
ascriptum  esse  itaque  postea  in  textum,  qui  vocatur,  incidisse  con- 
jecerunt.  Quod  si  fieri  posset,  non  solum  pentametrum,  sed 
etiam  duos  illos  antecedentes  et  subsequentes  versus,  quos  paucis 
exceptis  in  Ovidii  carminibus  inveniri  infra  ostendam,  exstirpan- 
dos  esse  censeam.  At  primum  quidem  in  libro  tertio  complura 
inesse  postea  docebo,  quae  cum  Ovidii  dictione  congruunt.     Quod 

si  constat,  non  esse  apparet,  cur  versus  ille  exstinguendus  sit. 
Deinde  ipsa  illa  loquacitas,  qua  omnia  aecuratissime  narrantur, 
ei,  qui  librum  tertium  conscripsit,  maxime  accommodata  videtur 
esse.  Quae  res  versu  28  optime  demonstratur,  quo  auctor  hu- 
jus  carminis  jam  ter  quinos  dies  se  aegrotare  narrat.  Itaque 
qui  tales  minutias  carminibus  tradere  a  se  impetravit,  eum  quo 
loco  non  opus  erat  natalem  quoque  diem  nobis  narraturum  esse 
merito  exspectare  possumus. 

Neque  vero  ab  Ovidio  versum  illum  ,,cum  cecidit  fato 
consul  uterque  pari"  ex  Tibulli  carminibus  repetitum  esse  veri- 
simile  videatur.  Ovidius  enim,  quando  versus  Tibulli  respicit, 
quod  nonnunquam  factum  est,  dilucide  id  indicare  solet,  velut 
in  tristibus  (II,  447  seq.  Tib.  I,  6,  7  seq.)  et  in  amoribus  (III, 
9,33—34.  Tib.I,  3,23—26.  III,  9,  49—52.  Tib.1,3,  5—8. 
111,9,58.  Tib.I,  10,60.) 

Quae  cum  ita  sint,  si  Ovidius  versum  illum  e  Tibulli  car- 
minibus,  quae  omnibus  nota  erant,  repetivisse  censendus  esset, 
non  eo  consilio  eum  mutuatus  esset,  ut  apparere  vellet,  cujus 
verbis  usus  esset,  sed  parum  verecunda  fronte  aliena  despolias- 
set.  At  uberrimus  ille  poeta  profecto  tam  inops  et  egenus  non 
erat,  ut  ad  signiiicandum  annum  natalem  alienis  verbis  et  im- 
pudenter  uti  deberet.      (Sic  recte  Spohnius  pag.  1  7.) 

Quae  omnia  cum  viri  docti  intellegerent,  Tibullum  quidem 
auctorem  horum  carminum  fuisse,  sed  supposito  nomine  et  sorte 
alius  ea  composuisse  putarunt,  Liber  autem  tertius,  si  Tibullo 
tribuitur,  aut  ante  libros  priores  aut  eodem  tempore  aut  postea 
conscriptus  sit  necesse  esse  apparet.  Quarum  altera  sententia 
sex  illas  elegias  eodem  tempore  aut  postea  compositas  esse  quam 
Hb.  I  et  II  conscripti  sint,  omnino  improbanda  mihi  videtur  esse. 
Quomodo  enim  fieri  potuit,  ut  poeta,  qui  tam  praeclara  poeseos 
opera  in  lucem  edidit,  eodem  tempore  aut  postea  carmina  com- 
poneret,  quae,  si  cum  ceteris  comparantur,  nihili  aestimanda 
sunt?     Sed  si  ponimus  sex  illas  elegias   a   Tibullo   adulescente 

compositas  esse,  vix  credere  possumus  eum  poetae,  quem  suppo- 

nit,   711   annum  tribuisse  natalem.     Eo  enim  tempore,   quo  Ti- 

bullus  primum  carminum  librum    composuit,    poetam,    quem  ab 

eo  suppositum  esse  dicunt,  duodecim  annos  natum  fuisse  apparet. 

Quia  autem  vidimus  Tibullus,  si  re  vera   librum   tertium    scrip- 

sit,  hunc  ante  librum  primum  composuerit  necesse  esse,  judicare 

cogimur,  quasi  poetam    illurn    puerulum    finxerit,    quo  tempore 

Neaerae  maritus  esse  debet.     A  quo  gravissimo  errore  Tibullum 

abhorruisse  censendum  esse  jam  Lachmannus    optime  intellexit, 

cum  dixerit:  ,,Haec    carmina    qui    Tibullum    Lygdami    nomine 

composuisse  censent,  sed  adulescentem  nec  ad  eam,    quam  libro 

primo  ostendit,  virtutem  enisum,  huic  poetae  injuriam  facere  exi- 

stimo,  quem  ante  annum  723    scribentem    nimis   inepto    consilio 

maritum  Neaerae  natum  finxisse  velint.  belli  Mutinensis  tempore, 

hoc  est  ad   summum  undecenem".   —     At   omnino  vanum   mihi 

videtur  studium  eorum.  qui   magna    sententiarum    et    dictionum 

similitudine  moti  librum  III  Tibullo    tribuendum     esse    censent. 

Ea  enim  re  cogimur,  ut    aut    duodevigesimum    quintae     elegiae 

versum  exstinguamus  et  Tibullo  genus  poeseos  ingenio  ejus    in- 

dignum  assignemus,  aut  res,  quae  credi  non  possnnt,  veras  esse 

judicemus.     Qua    consideratione  ducti  alii   viri  docti  versum   il- 

lum :  ,,cum  cecidit  fato  consul  uterque  pari"  corrnptum  censen- 

tes  mutare  studuerunt.     Quorum  primns  Ayrmannus   verborum, 

quae  vulgo  leguntur,  loco  scribendnm  esse  putavit :  ,,cum  cessit 

fato  consul  uterque  pari."       Totam  autem  rem  spectare  judica- 

vit  ad  annum  u.  c.  705,  quo  Claudins  Marcellus  et  Cornelius  Len- 

tulus  css.  appropinquante  Caesare  ex  nrbe  et  Italia   cum   Pom- 

pejo  cesserunt.     Qua  in  re  solnm  Bauerum    nactus  est   consen- 

tientem,  cum  reliqui  viri  docti  velut  Vossius  et  Heynius    aliam 

amplexi     sententiam    hanc    spernerent    aut    refntare    studerent. 

Quorum  Heynius  recte  monuit  „cedendiu  vocabulum  ita  absolute 

dictnm  orationem  obscnram  reddere  et  languere  illa  ,,fato  pari." 

Neque  minus  improbandnm  est,  qua  ratione  Obekins  versum  ab 

Ayrmanno  mutatum,  quem  tuetur,  interpretari  studet.  Intelle- 
git  enim  annum  671  u.  c,  quo  L.  Cornelius  Scipio  et  C.  Lu- 
nius  Norbanus  css.  vi  et  dolis  a  L.  Cornelio  Sulla  in  Italiam 
reverso  devicti  sunt.  Quorum  consulum  alterum  largitione 
corruptum  perfide  deseruisse  exercitum,  alterum  proelio  pro- 
fligatum  esse.  Atque  haec  quidem  significari  vocabulis  ,,fato 
pari".  —  Reete  autem  Dissenius  liquere  monet  vocabulum  ,,fati" 
sic  et  in  tali  dictione  incommodum  esse,  quod  in  lectione  tra- 
dita  bene  positum  esset.  Summa  autem  licentia  idem  Obekius 
Cassium  Parmensem  libri  III  auctorem  fuisse  contendere  stu- 
duit.  Quem,  cum  natu  major  esset,  multis  locis  a  Tibullo  ex- 
pressum  esse  ex  Horatiano  illo  versu  (epist.  I.  43)  colligit :  scri- 
bere  quod  Cassi  Parmensis  opuscula  vincat.  Neque  vero  quis- 
quam  sit.  qui  ex  boc  quidem  versu  sequi  censeat,  ut  Tibullus 
Cassi  Parmensis  exempluni  imitandum  sibi  proposuerit.  Deinde 
quia  ex  tota  illius  epistulae  ratione  Horatium  his  verbis  amico 
blandiri  velle  apparet,  nullo  modo  fieri  potest,  ut  Cassius  Par- 
mensis  tam  mediocris  poeta  fuerit,  qualem  lib.  HI  auctorem 
cognovimus.  Quare  si  Horatius  his  verbis  Tibullo  blandiri  vo- 
luit,  Cassium  Parmensem  insignem  poetam  et  qui  omnibus  pla- 
ceret,  esse  necesse  erat. 

2.    Quiiiain  Lygdanms  et  Neaera  fueriiit.    Alii  au- 

tem  viri  docti  velut  Vossius  librum  tertium  compositum  esse 
censuerunt  a  Lygdamo  quodam,  qui  se  ipsum  nominat  in  el.  2. 
v.  26  hisce  verbis  usus:  ,,Lygdamus  hic  situs  est:  dolor  huic 
et  cura  Neaerae,  Conjugis  ereptae.  causa  perire  fuit."  Sed  si 
quis  quaesiverit,  quisnam  fuerit  ille  Lygdamus,  nihil  aliud,  quam 
quod  ex  ipsis  carminibus  colligi  possit,  respondeamus  liceat  vi- 
rum  eum  fuisse  ingenuuin,  cui  culpa  aliqua  commissa  Neaera 
uxor  a  parentibus  ejus  erepta  sit,  atque  intimo  ex  animo  cupi- 
visse,  ut  illa  in  domum  suam  rediret.  Nomen  autem  Lygdami 
a  vocabulo  „lygdi",  qui  onyx  in  Arabia  et  insula  Paro  seca- 
batur,    derivandum  esse  Vossius  recte  docet.     Unde    apud  Ana- 

creontem  et  complures  Anthologiae  poetas,  qui  vocantur,  collum 
quod  albo  colore  insigne  est,  „lygdiiii"  fuisse  nominatum.  Voca- 
bulum  autem  „kvydrjgu  Hesychio  auctore  idem  valere  atque 
„h£vx)]Q :  populi  albae".  Itaque  fieri  posse,  ut  Lygdami  et  Lyg- 
damis  nomina  a  prisco  vocabulo :  „kvydov :  albi"  orta  sint. 
Qua  ex  re  id  quidem  apparet  Lygdami  nomen  spectare  ad  liber- 
tiiium  Graecae  nationis.  At  carmina  ipsa  repugnant  opinioni 
eorum,  qui  Lygdamum  poetam  re  vera  libertinum  fuisse  censent. 
Neque  enim  verisimile  esse  videatur  libertinum  ita  loqui,  ut 
Lygdamum  in  elegia  prima  (v.  2)  et  in  elegia  sexta  (v.  00)  dicere 
animadvertimus,  neque  egenus  potuit  esse,  qui  in  elegia  sexta 
lautum  convivium  describit,  ubi  etiam  unguenta  pretiosa  non 
desunt,  et  oninino  elegantiam  et  luxum  quendam  amare  videtur, 
velut  cum  librum  amicae  missum  describit  aut  honores  mortuo 
sibi  reddendos.     (Sic  recte  Dissenius  praef.  31.) 

Errare  autem  eos  puto,  qui  quod  Lygdami  nomen  cum 
Albii  congruit  et  prosodia,  quae  vocatur,  et  origine  ipsa,  Tibul- 
lum  tali  modo  nomen  suum  abdidisse  conjiciunt.  Neque  enim 
intellegere  possum,  cur  Tibullus,  qui  aliorum  poetarum  iustar 
se  ipsum  nominare  solet  (I,  3,  35,  i,  9,  83.),  bac  arte  usus  sit. 
Neaerae  autem  nomen,  quod  non  minus  (iraccum  esse  apparet 
quam  Lygdami,  quia  mariti  supposituni  erat,  •  simili  de  causa 
fictum  esse  liquit.  Eos  igitur  viros  doctos,  qui  velut  Heynius 
et  Bachius  Neaeram  originis  Graecae  fuisse  censent,  non  recte 
judicasse  apparet,  praesertim  cum  ab  aliis  quoque  poetis  Roma- 
nis,  velut  Horatio  (od.  111,14,21)  idem  nonien  amatis  puellis 
esse  inditum  constaret.  (Copiose  ea  de  re  Spohnius  p.  55.).  Ne- 
aerani  autem  non  huniili  loco  esse  natani  non  magis  e  pretiosis 
muneribus,  quibus  poeta  funus  suum  al»  illa  ornatum  iri  sperat, 
neque  ex  elegia  quarta,  ([iiod  Spohnius  et  Bacchius  versum  92 
afferentes  voluerunt,  quam  ex  submisso  illo  animo  sequi  mihi 
videtur,  quo  poeta,  quem  virum  iugeuuum  fuisse  cognovimus, 
Neaerae  et  parentium  favorem  sibi    reconciliare   studet.      Versu 

enim  illo :  ,,sed  culta  et  duris  non  habitanda  domus"  iisque,  qui 
sequuntur :  „et  longe  ante  alias  omnes  mitissima  mater  Isque 
pater  quo  non  alter  amabilior"  poetam  Neaerae  parentibus  blandiri 
voluisse  censeam,  quibus  blanditiis  id  se  effecturum  esse  speravit, 
ne  illi  conjugem  ereptam  alii  viro  nubere  concederent.  — 

Deinde    viri    docti    ea    de    re    dubitaverunt,    num  Neaera 
uxor  Lygdami  an  sponsa  an  amica  iuisset.     Ex  plurimis  autem 
locis,  quae  ea  de  re  inveniuntur,  sequi  mihi  videtur,  ut  Neaera 
uxor  Lygdami  sit  habenda,  quae    culpa    aliqua    a  marito    con- 
tracta  divortium  cum  illo  fecerit  atque  in  parentium  domum  re- 
dierit.     Ingenti  autem  poenitentia   cruciatus  Lygdamus  carmini- 
bus  suis  eam  obtestatur,  ut  ad  se  revertatur,  praesertim  cum  pa- 
rentes  id    egisse    videantur,  ut  Neaeram  in  alius  viri    matrimo- 
nium  darent.     Qui  loci  ostendere  mihi  videntur  Neaeram  Lyg- 
dami   uxorem    fuisse,    hi    sunt:    eleg.  2,  1« — 4.   14.   29 — 30.    3, 
31 — 32.  4,  60.    73 — 74.      Neque    vero    praetermittendum    est, 
quin  non  desint,  quae    opinionem:    Neaeram  Lygdami    uxorem 
fuisse,  dubiam  esse  ostendant.     Legentes  igitur,  qjiae  in   elegia- 
prima  (v.  23— 28)  reperiuntur,  ii  qui  contendunt  Neaeram  fuisse 
Lygdami  amicam  vel   sponsam  in    signiticationem  vocis   „c[uon- 
dam"  nituntur,  deinde  ad  vocabula  „spem  nominis"    simul    au- 
diendum  esse  conjiciunt  „adipiscendi"  vocem.     Quae  argumenta 
satis  inania    esse    apparet.     Quamvis    enim    constet    vocabulum 
„quondam"  de  futuro  quoque  tempore  esse  usurpandum,  saepis- 
sime  tamen    de    praeterito    legi    potest.     Deinde    quid    impedit, 
quominus  advocabula  „spem  nominis"  suppleamus  „recuperandi" 
notionem.     Sed  quomodo  res  se  habeat,  id  quidem  constat  poe- 
tam  in  nimiae  brevitatis  vitium  esse  lapsuin.     Alius  autem    lo- 
cus,  quem  in  elegia  quarta  (v.  79)  legimus,  omnibus,  quae    de- 
monstrare  studuimus,  repugnare   videtur:    „hoc    tibi    conjugium 
promittit  Delius  ipse:    felix    hoc,    aliam    desine    velle    virum." 
Itaque  cum  Apollo  Neaerae  conjugium  cum   Lygdamo    contra- 
hendum  se  promittere  dicat,  Neaera  uxor  illius  jam  antea  fuisse 

non  putetur.  Cujus  loci  difficultas  fortasse  infringatur,  si  Apol- 
linem  haec  significare  voluisse  judicemus :  „lioc  conjugium,  quod 
jam  antea  tibi  promisi,  denuo  tibi  promitto,  quae  a  marito  dis- 
cessisti.  Hoc  conjngio  felix  cave,  ne  alium  virum  cupias."  Ta- 
men  vero  restant,  quibus  opinio :  ,,Neaeram  Lygdami  uxorem 
fuisse"  omnino  negari  videtur  esse,  versu  51  et  60  elegiaesex- 
tae,  quorum  in  altero  „puellae"  vocabulum  et  „amicam"  et 
,,novam  nuptani"  significare,  in  altero  minus  Neaeram  ,,uxorem 
ereptam",  quam  „libertinam"  aliquam  intellegi  posse  apparet. 
Neque  enim  quod  Yossius  opinatus  est  puellas,  quae  inversu51 
et  60  commemorentur,  diversas  esse  personas,  itaut  poetaaltera 
Neaeram,  altera  libertinam  aliquam  significaverit,  recte  se  lia- 
bere  potest,  quia  vocabulis  „fallacisu  et  „vanae"  inter  se  re- 
spondentibus  poeta  de  una  eademque  persona  cogitasse  satis  mani- 
festo  demonstrari  mihi  videtur.  (cf.  infra). 

3.    libri  tertii  auctorem  initatum  esse  Tibullum. 

Quod  jam  supra  commenioravimus,  quamvis  diversa  libri  tertii 
et  priorum  ratio  sit,  magnam  tamen  sententiarum  et  dictionem 
similitudinem  inesse,  hoc  quidem"'  laco  accuratius  examinemus 
liceat.  Sententiae  autem  illae  ita  congruunt  cum  iis,  quas  in  li- 
bris  prioribus  legimus,  ut,  quae  in  his  bene  et  moderate  expri- 
mantur,  in  libro  tertio  maximam  partem  male  amplificata  sint. 
Itaque  quae  legimus  in  lib.  I,  el.  3  v.  5 — 8,  eadein  fere  in  lib. 
III  el.  2,  v.  11- — 26  niniis  amplificata  magnaque  minutiarum 
copia  instructa  reperire  possumus.  Deinde  quae  verba  in  lib. 
II  el.  3  a  v.  41  —  44  neque  multo  post  in  v.  57  et  58  inveni- 
untur,  ea  et  repetita  et  satis  amplificata  in  lib.  III  el.  3  v.  3 — 6 
et  denuo  in  v.  11- — 18  occurrunt.  Similiter  ea,  quae  elegia  3 
lib.I  a  v.51  —  54.  57— 58  et  el.  2  lib.I  v.  79  —  80  continentur,  ni- 
mis  amplificata  redeunt  av.  7 — 16  et  v.  23  el.  5  lib.  III.  Deinde 
eadem  res,  quae  v.  10 — 11  el.  3  lib.  II  narratur,  iisdem  fere  ver- 
bis  iteratur  III,  4,67 — 72.  Similis  denique  sententia  atque  in 
lib.  I  el.   10  v.  43    redit    in    lib.  III,  5,  25.      Singulae    quoque 

clictiones,  quae  in  lib.  I  et  II  inveniuntur,  in  tertio  denuo  le- 
guntur,  velut  „ferreus  ille  fuitu  (I,  10,  2.  III,  2,  2),  „ipse  dedit 
cupidis  fallere  posse  deus"  (1. 8, 56)  et  ,,posse  videre  dedit" 
(111,4,48),  „o  pereat,  quicunque"  (11,4,27)  et  „ah  pereat... 
si  qua"  (111,4,  62),  ,,o  ego  ne  possim  tales  sentire  dolores"  (II, 
4,  7)  et  „ah  ego  ne    possim  tanta  videre  mala"   (III,  4,  82). 

Neque  vero  solis  sententiis  et  dictionibus  sed  etiam  arte 
metrica  libri  tertii  auctor  Tibullum  exaequare  studuit.  Reete 
igitur  Lachmannusin  adnotatione  lib.  III,  1  subscripta  „in  versu, 
inquit,  pentametro  libri  III  auctori  ars  cum  Tibullo  fuit  com- 
munis."  Quae  verba  cum  spectent  ad  similitudinem  soni,  quae 
in  exitu  hemistichii  cujusque  pentametrorum  sexcenties  obser- 
vari  potest,  inspiciamus  oportet  Propertii  carmina  a  Lachmanno 
edita,  quo  in  libro  (pag.  23)  doctissimus  ille  vir  consonantiam 
apud  Tibullum  et  auctorem  libri  tertii  certis  legibus  fieri  solere 
ostendit :  Primum  quidem  apud  utrumque  consonantia  admittitur, 
„cum  versus  sententia  duabus  partibus  constat,  in  quibus  ple- 
rumque  aliquid  oppositionis  inest."  (I,  4,  2.  4, 54.  2,  8.  III,  2, 
14.)  Deinde  adjectivum  sive  pronomen  substantivo  adhaerens 
consonare  apud  Tibullum  et  auctorem  libri  tertii  locis  observari 
potest  permultis.  Afferamus  liceat  exempla,  quae  in  libro  III 
inveniuntur:  1,10.22.  3,26.28.  4,6.16.32.52.68.96.  5,8. 
14.  6,12.26.58.62.—  1,2.  2,12.  3,34.  4,80.  Simplicissima 
autem  consonantia,  quae  efficitur  eodem  pronomine  ultimo  utri- 
usque  hemistichii  loco  posito,  invenitur  lib.  III,  3,  14.  Ejus 
denique  usus,  quo  et  postrema  prioris  hemistichii  dictio  at- 
que  omnium  ultima  ad  unum  subjectum  spectantes  conso- 
nent,  haud  plura  exempla  animadverti  possunt,  quam  unum  illud 
lib.  III,  2,  8. 

Neque  minus  recte  se  habet,  quod  M.  Hauptius  (observ.  crit. 
pag.  21)  animadvertit  et  a  Tibullo  et  ab  auctore  lib.  III  in  primo 
hexametri  pede  productam  cum  correpta  syllaba  confundi  solere 
(cf.  1,2,89.  11,1,41.  111,4,49.) 

4.  libri  tcrtii  auctorem  imitatum   cssc  Oyidiiim. 

Deinde  non  admodum  pauca  in  libro  III  legere  possumus 
quorum  alia  omnino  conveniunt  cum  iis,  quae  in  carminibus 
ab  Ovidio  compositis  leguntur,  alia  magnain  sententiarum  simi- 
litudinem  demonstrant.  Versus  autem,  quos  et  Ovidio  et  libri 
tertii  auctori  communes  esse  apparet,  lii  sunt:  Ov.  ars  am.  II, 
6,  70  iam  veniet  tacito  curva  senecta  pede.  auctor  lib.  III,  5,  16 
nec  veniet  tardo  curva  senecta  pede.  Ov.  Trist.  IV,  10.  6.  auctor 
lib.III,  5,  18:  cum  cecidit  fato  cousul  uterque  pari.  Ov.  am.  II, 
14,  2>:  quid  plenam  fraudas  crescentibus  uvis  Pomaque  crudeli 
vellis  acerba  manu.  auctor  lib.  III,  5,  1  9  :  quid  fraudare  juvat  vitem 
crescentibus  uvis  Et  modo  nata  mala  vellere  poma   manu. 

Similis  deinde  rerum  describendarum  ratio  animadverti 
potest  locis,  qui  sequuntur:  Ov.  Trist.  lib.  I,  1 — 14.  auctor 
lib.JII,  1,9-  14.—  Ov.  Metam.  IV,  329—339.  auctor  lib  III, 4, 
29 — 34.- — ■  Quae  cum  ita  sint  quaeritur,  num  Ovidius  poetam, 
qui  librum  III  composuit,  an  hic  illum  imitatus  esse  censendus 
sit.  Ac  primum  quidem  si  ponimus  Ovidium  libri  tertii  au- 
ctoris  elegias  imitandas  sibi  proposuisse,  id  mirum  videatur  ne- 
cesse  est.  quod  poeta,  quem  <  )vidius  imitatione  dignum  putave- 
rit,  per  omne  tempus  ignobilis  manserit.  Deinde  quo  loco  (trist 
IV,  10,  0)  de  anno  natali  ;uno  loquitur,  versum  totum  a  poeta 
ignobili  repetivisse  vix  credi  possit.  Quid?  num  credamus  Ovi- 
dium  summa  admiratione  poeseos  ductum,  quam  satis  malam  et 
vitiosam  esse  supra  docuimus,  sex  illas  elegias  adeo  memoria 
tenuisse,  ut  nunquam  praetermittere  posset,  quin  in  canuinibus, 
quae  priora  composuit,  et  in  iis,  quae  longo  temporis  spatio  post 
edidit,  eas  imitaretur.  Deinde  quia  Ovidium  poetam  praematu- 
rum  fuisse  constat,  ea  re  libri  tertii  auctor  illum  superaverit  ne- 
cesse  est,  cum  eodem  anno  natus  et  a  poeta  ingenii  ubertate 
pracstantissiino.  quamdiu  vixit,   imitatione  dignus  judicatus  sit. 

5.  Oyidium  libri  tci*tii  auctorcm  cssc  non  posse. 

Quae    omnia    cum   maxime    mira    et    vix    credenda    videantur, 

Gruppius  Ovidium  ipsum  sex  illas  elegias  composuisse  conjecit. 
Quam  opinionem  demonstrari  censet  versu  illo,  quo  annus  na- 
talis  contineatur,  deinde  eo,  quod  etiam  Ovidius  vir  ingenuus 
et  poeta  praecox  fuerit  neque  negligendum  esse,  quod  conditio 
ei  similis,  quae  interfuerit  inter  Lygdamum  et  Neaeram,  posse 
inveniri.  Cum  recte  se  habeat  et  Ovidium  et  Lygdamum  eo- 
dem  anno  natos  viros  fuisse  ingenuos,  quanam  ex  re  Gruppius 
colligere  potuerit  Lygdamum  praematurum  fuisse  poetam  et 
qui  omnibus  placuerit,  non  intellego.  Versu  enim  illo,  quem 
affert  ad  hanc  rem  demonstrandam  (III,  6,  57)  ,,carminibus  cele- 
brata  tuis  formosa  Neaera",  nihil  doceri  posse  mihi  videtur. 
Deinde  ex  trist.  lib.  IVel.  10  v.  61 — 72  sequi  censet,  ut  Ovi- 
dio  idem  quod  Lygdamo  acciderit,  cum  utrique  uxor  sit  erepta. 
Sed  si  accurate  animum  ad  illum  locum  attenderimus,  solos 
duos  ultimos  versus  in  deliberationem  cadere  posse  intellegemus. 
Ac  primum  quidem,  quonam  modo  Gruppius  ex  illis  verbis 
colligere  possit  alteram  illam  uxorem  Ovidio  fuisse  ereptam, 
non  perspiciatur.  Deinde  Gruppio  consentire  videtur  flebilis 
ille  sonus,  quo  Lygdamus  in  elegiis  utitur,  cum  excusatione, 
quam  Supra  apud  Ovidium  legimus.  Sed  verba:  molle  Cupidi- 
neis  nec  inexpugnabile  telis  cor  mihi,  quodque  levis  causa  mo- 
veret,  erat"  et  quae  sequuntur,  omnino  non  ostendere  mihi  vi- 
dentur  Lygdamum  lamentantem  et  Ovidium  sese  excusantem 
eosdem  fuisse  viros,  quia  multis  similia  accidere  possunt.  Per- 
git  autem  Gruppius  colligere  Neaeram,  cum  altera  illa  uxor 
esset,  Ovidio  non  multo  post  nupsisse,  quam  conjunx,  cui  nomen 
jndignae  et  inutilis  tribuit,  e  matrimonio  illius  dimissa  esset.  Ita- 
que  cum  Ovidius  ipse  dicat  „paene  sibi  puero"  datam  esse  uxo- 
rem,.  „quae  tempus  per  breve  nupta  fuit,"  admodum  adulescen- 
tem  eum  fuisse  conjiciamus  nobis  licere,  cum  alteram  illam 
puellam  in  matrimonium  duxisset.  Neque  minus  Gruppio  tanta 
cum  adulescentia  poesis  vitiis  gravioribus  non  carens  consentire 
videtur.      Quamquam    enim    sex  illis  elegiis  antea    (pag.  112- — . 

124)  nimiam  laudem  tribuit,  alio  loco  (pag.  138)  concedere 
cogitur:  „2(ud?  mod?te  bcm  Ct?ib  in  fpdteren  Safyren  ba3  ©ebicb. 
(lib.  3)  in  bieler  $ucf[idr/t  gu  )d)roacr;  unb  namentlid?  gu  abbdngig 
oon  %ibuU  erfcr/einen."  Sed  quod  Gruppius  conjecit  Neaeram 
alteram  Ovidii  uxorem  fuisse,  ea  re  refelli  mihi  videtur,  quod 
poeta  frigore  quodam  illius  uxoris  mentionem  facit,  cum  dicat : 
illi  successit,  quamvis  sine  crimine  conjunx,  Non  tamen  in  nos- 
tro  iirma  futura  toro.  Quibus  solis  verbis,  quae  animum  ab 
uxore  abalienatum  dilucide  dernonstrant ,  Ovidium  non  usum 
fuisse  censeam,  si  alteram  illam  conjugem  re  vera  amasset  et 
ut  Lygdamus  ingenti  dolore  vexatus  ereptam  recuperare  stu- 
duisset.  Gruppii  autem  opinionem  omnino  rejiciendam  esse 
appareat,  si  recte  se  habeat,  quod  Leutschius  (Encyclop.  v. 
Ersch  u.  Gruber  sect.  III  tom.  8  pag.  44)  putat  divortium  inter 
Ovidiuni  et  alteram  illani  uxorem  inter  annum  740  et  750  esse 
factum.  Neque  causam,  quam  affert,  improbandam  esse  cen- 
seam.  ,,Quia.  enim  ars  amatoria  hilaritate  quadam  animi  ab 
Ovidio  composita  esset.  molesta  muxorem  antea  quam  illud  car- 
men  elaborasset,  e  matrimonio  dimissam  esse  verisimile  esse. 
Quod  si  verum  est  Ovidium,  quem  amores  inter  annum  744 
et  752  edidisse  constat,  artem  autem  amatoriam  sub  finem 
anni  752,  non  eundem  esse  apparet  atque  Lygdamum.  Quae 
Gruppius  deinde  exhibet  Ovidium  aeque  vitam  rusticam  carmi- 
nilms  non  celebravisse  atque  Lygdamum,  sed  tamquam  urbanum 
poetam  fuisse,  nullius  momenti  esse  liquet.  Yanum  quoque 
studium  est,  quo,  cum  Ovidius  ipse  dicat:  ,,et  quod  tentabam 
dicere  versus  erat,"  liuic  poetae  sex  illas  glegias  optime  accgm- 
modatas  esse  censet,  quia  ea  in  conditione,  in  qua  ceteri  homi- 
nes  soluta  oratione  usi  fuissent,  tamquam  nunieris  feratur. 
Quae  opinio  aeque  mira  est  atque  ea,  quae  sequitur.  Censet 
enim  Gruppius  illas  elegias  non  eo  consilio  Ovidium  conscrip- 
sisse,  quas  in  niedium  proferret  et  quibus  laudem  sibi  collige- 
ret,  immo  postea   ignoraverit   eas  unquam   exstare  necesse  esse, 

Qua  de  causa  quae  illis  in  carminibus  praestantia  fuerint,  eum 
et  in  memoria  custodivisse  et  in  carminibus,  quae  postea  com- 
posuerit,  adhibuisse,  ita  ut  priori  opere  suo  usus  esset.  Om- 
nino  non  dubitaverit  oportere,  quin  carmina  illa  nullo  temporis 
momento  cognoscantur.  Itaque  facile  explicari  posse,  quonam 
modo  versus,  quo  annus  natalis  contineatur,  in  tristibus  redeat. 
Et  similia  de  reliquis,  qui  inter  se  congruant,  versibus  esse  co- 
gitanda.  At  perpendenti  milii,  quanta  ingenii  vi  et  fecunditate 
Ovidius  fuerit  Gruppii  opinio  plane  indigna  videtur  esse  poeta, 
qui  de  se  ipse  dicit:  (trist.  IV,  10.  25.)  sponte  sua  carmen  nu- 
meros  veniebat  ad  aptos,  Et  quod  tentabam  dicere  versus  erat. 
Sed  supersunt  alia,  quae  Ovidium  libri  tertii  auctorem  non 
fuisse  dilucide  demonstrant.  Ac  primum  quidem  tota  illorum 
libri  tertii  carminum  ratio  ab  Ovidii  more  abhorret,  qui  lasci- 
vas  imagines  carminibus  (amoribus.)  immiscere  solet,  cum  Lyg- 
damus  impudicae  libidinis  vel  effrenatae  cupiditatis  signa  pro- 
dat  fere  nulla.  immo  elegiae  ab  eo  compositae  summae  castitatis 
speciem  prae  se  ferant.  Deinde  libri  tertii  auctor  ea  re  ab 
Ovidio  distat,  quod  hic  nusquam  pentametrum  versum  vocabulo 
trisyllabo  claudere  solet,  quem  usum  apud  illum  ter  inveniri 
haec  exempla  ostendunt:  III,  2,4.   6,  10.  48. 

6.    Quid  de  auctore  libii  tertii  censeam.     Quae 

cum  ita  sint,  id  primum  quidem  constare  mihi  videtur,  quis- 
quis  sex  illas  elegias  composuerit,  eum  non  solum  ex  TibulK 
sed  etiam  ex  Ovidii  carminibus  repetivisse  complura.  Deinde 
si  Ovidii  carminibus  usus  est,  et  amores  et  tristia  ei  praesto 
fuisee  necesse  est.  Quia  autem  tristia  inter  annum  761  et  765, 
composita  esse  constat  (Leutsch  Encycl.  pag.  52  )  libri  tertii 
auctor  vir  plus  quinquaginta  annos  natus  sex  illa  carmina 
composuisse  consendus  est.  Cui  opinioni  elegia  quarta  et  quinta 
plane  repugnari  apparet.  Verba  enim,  quae  illis  locis  leguntur, 
cum  haec  sint:  5,19« — 20:  quid  fraudare  juvat  vitem  crescenti- 
bus  uvis  Et  modo  nata  mala  vellere  poma  manu?"    5,6:  „im- 

merito  juveni  parce  nocere,  dea!  4,73  nescis,  quid"  sit  amoN 
juvenis,  vir  plus  quinquaginta  annorum  aut  se  ipsum  cum  p>- 
mis  modo  natis  comparare  aut  juvenem  se  appellare  potuis^e 
credi  nequit.  Atque  his  quidem  ex  locis  libri  tertii  auctorem  #- 
que  Lygdamum  non  eundem  virum  fuisse  dilucide  sequi  mhi 
videtur.  Jam  vero  si  recte  se  habent  nomen  Lygdamum  *u- 
ctori  non  fuisse,  aut  adversam  hominum  sibi  notorum  fortun.ni 
pingere  voluisse  aut  omnia  cogitatione  efrinxisse  putandus  st. 
Sed  cum  mediocris  esset  poeta,  conditionem  illam,  quam  adr11- 
brandam  sibi  proposuit,  non  ita  describere  valuit,  ut  legeives 
perpetua  et  expressa  imagine  delectaret.  Itaque  primum  <ui- 
dem  in  eo  peccat,  quod  in  elegia  quiuta  Neaeram  nullo  >co 
commemorat.  Quod  certe  fieri  debebat,  si  perpendimus  Lyda- 
mum,  cum  auctor  hanc  elegiam  eum  eomponentem  fecerit,  m- 
nibus  malis  fuisse  cumulatum  necesse  esse.  Uxore  enim  erpta 
etiam  morbo  opprimitur  gravi,  ita  ut  de  sanitate  recipioda 
plane  desperet.  Optimo  igitur  jure  exspectamus,  si  Lygd<nus 
Neaeram  re  vera  amavisse  et  uxorem  ereptam  intimo  ex  ainto 
recuperare  studuisse  putandus  est,  ut  hoc  loco,  quo  aptior  Jrat 
nullus,  illius  mentionem  faciat.  Et  quis  est,  quin  miretur,  uod 
idem  Lygdamus,  qui  cum  mortuum  se  ringat,  in  elegia  u"tia 
per  sedecim  versus  de  Neaerae  matrisque  moerore  loquitur,hac 
in  elegia,  in  qua  Persephonen  nigrani  horam  sibi  denuriare 
queritur,  nusquam  dolores  pingat,  quibus  crucietur,  quod  ]eae- 
rae  cura  careat,  nusquam  illarum  tristitiam  connnemoret.  Ne- 
que  minus  vitium  judicandum  est,  quod  auctor  elegiam  setani 
ita  composuit,  ut  et  Lygdamus  et  Neaora  omnino  divorsesse 
videantur  iis.  qui  in  elegiis  antecedentibus  pinguntur.  Mxime 
eniin  mirandum  est,  quod  in  elegia  sexta  summissa  illa  |  la- 
mentantia  verba,  quibus  ceterae  abundant,  desiderantur.  ^uo- 
rum  loco  effrenata  quaedam  licentia,  a  qua  Lygdamualibi 
alienus  describitur,  nobis  occurrit.  Itaque  jure  miramur,  quod 
idem,    quam  in  reliquis  carminibus  omnia,    quae  ad  volujatem 

;pectant,  sunima  castitate  praetermittere  cognovimus,  contra  mo- 
•em  suum  versibus  53.  54  haec  exclamare  legitur :  ,,quam  vellem 
ecum  longas  requiescere  noctes  Et  tecum  longas  pervigilare 
lies."  An  licentiam  illam  excusemus  ea  re,  quod  Lygdamum, 
ore  ut  Neaeram  recuperaret  omnino  desperasse  putemus  ?  Quae 
'pinio,  quamquam  versibus  29- — -30.  55 — 56  confirmari  videtur, 
ersus  tamen  59- — •61,  quibus  poetam  nullam  aliani  nisi  Neae- 
.am  significare  potuisse  jam  supra  commemoravimus,  dilucide 
emonstrare  censeam  auctori  in  componenda  bac  elegia  non 
^eaerae  ut  ,,conjugis  ereptae"  sed  ut  ,,puellae"  sive  „amicae" 
iiaginem  esse  obversatam. 

Omnino  autem  quia  auctor  sensus,  quibus  Lygdamus 
Qmmoveretur  necesse  esse  judicabat,  non  accurate  et  dilucide 
s  describere  posse  intellexit,  in  eam  potissimum  rem  intendit, 
u  a  pingenda  amoris  cura  ad  descriptionem  rerum  externarum 
cnfugiat,  veluti  libelli  illius,  quem  Neaerae  misit,  deinde  jus- 
t»;um  sibi  solvendorum  et  divitiarum,  quas  plurimi  ament, 
•^ollinis  denique  vaticinantis. 

Quomodo  autem  carmina  illa  Tibulli  elegiis  immixta  sint, 
nscimus,  sed  editorum  negligentia  id  factum  esse  suspicari 
pssumus,  qui,  cum  colorem  quendam  Tibullianuni  animadver- 
ti;ent,  ab  ipso  boc  poeta  ea  conscripta  esse  putarent.  Opinio 
eim  eorum,  qui  conjecerunt  totum  corpus,  quod  traditos  illos 
q\tuor  libros  continuit,  in  domo  Messallae  esse  inventum,  ea 
rerefellitur,  quod  Lygdamum  ex  quarto  tristium  libro  quatuor- 
dcim  fere  annis  postquam  Messalla  periit  composito,  nonnulla 
reetivisse  apparet.  Qua  de  causa  cum  elegias  libri  tertii  certe 
pallo  post  quam  anno  764  conscriptas  esse  oportere  liqueat, 
uuo  modo  inter  ea,  quae  a  Messalla  mortuo  relicta  sunt,  in- 
veiri  potuisse  censeam. 


Vita. 


Natus  sum  Carolus  Stumpe,  evangelicae  fidei  addictus, 
Francofurti  ad  Viadrum  a.  1844  m.  Nov.  d.  5.  patre  Carolo, 
matre  Marianna  e  gente  Leue.  Elementis  litterarum  imbutus 
Gymnasium  adii  Francofurtense,  quod  per  10  annos  frequentavi. 
A.  1864  tentamine  superato  academiam  petii  Jenensem  philo- 
logiae  operam  navaturus.  Insequenti  autem  semestri  Berolinum 
me  contuli  et  tribus  semestribus  post  Halas,  qua  in  universitate 
itidem  per  tria  semestria  versatus  sum. 

Institutione  usus  sum  virorum  ill.  Jenae:  Nipperdey, 
Schleicher,  Simson,  Gaedechens;  Berolini:  Bbkh,  Haupt,  Tren- 
delenberg,  Massmann,  Mullenhoff,  Geppert,  Jordan,  Steinthal, 
Droysen,  Kiepert.  Halae :  Schaller,  Bergk,  Bernhardy,  Zacher, 
Pott,  Lucae. 

Praeterea  Halis  seminariis  philologicis,  quae  G.  Bernhardy 
et  Th.  Bergk  moderantur,  per  duo  semestria  sodalis  ordinarius 
interfui.  Deinde  per  tria  semestria  exercitationum  societatis 
philologicae  a  Th.  Bergk  rectarum  partem  habui.  Quibus  viris 
optime  de  me  meritis  gratias  ago  maximas. 


Theses 

i. 

Carmen  in  honorem   Messallae  conscriptum   Tibullo  esse 
abjudicandum. 

II. 
In  Hor.  epist.  1,5, 11  lectionem  „aestivamu  esse  retinendam. 

HL 

De  elegiis  Sulpiciae  Gruppium  recte  jndicasse. 

IV. 
In  Plauti Mil.  glor.  f.552  y,aqua  aeque"  esse  scribendum. 

